**Monostorpályi Község Önkormányzata**

**Képviselő-Testületének**

**17/2019. (XII.19.)**

**önkormányzati rendelete**

**a szociális barnakőszén 2019/2020. évi támogatás helyi szabályairól**

Monostorpályi Község Önkormányzata Képviselő-Testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a települési önkormányzatok szociális célú tüzelőanyag vásárláshoz kapcsolódó kiegészítő támogatására kiírt pályázathoz a következőket rendeli el:

**A támogatásra vonatkozó általános szabályok**

**1. A rendelet célja, hatálya**

**1.§**

(1)      A központi költségvetés a helyi önkormányzatok szociális célú tüzelőanyag-vásárláshoz kapcsolódó kiegészítő támogatást biztosított Monostorpályi Önkormányzat számára.

(2)     E rendelet célja, hogy Monostorpályi településen élők részére támogatást nyújtson szociális rászorultsága alapján, tekintettel a törvényi felhatalmazásra meghatározza a természetben nyújtott szociális ellátás, átmeneti segély, mint egyszeri szociális szén juttatás ellátási forma jogosultsági feltételeit, és az igénylés, odaítélés menetét.

(3)     E rendelet hatálya kiterjed Monostorpályi Község közigazgatási területén lakcímmel rendelkező állampolgárokra.

(4)     A jelen rendeletben használt család, egyedül élő, és háztartás fogalmára a szociális igazgatásról és a szociális ellátásokról szóló 1993. évi III. törvényben (továbbiakban: Szoctv.) meghatározottakat kell érteni.

**2. A támogatás feltételei**

**2. §**

(1)   Az önkormányzat vissza nem térítendő természetbeni támogatásként barnakőszenet biztosít annak a személynek, aki

a)A Szoctv. szerint aktív korúak ellátására jogosult, vagy

b)A Szoctv. szerint időskorúak járadékára jogosult, vagy

c)Tekintet nélkül annak természetbeli vagy pénzbeli formában történő nyújtására a települési támogatásra jogosult (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők), vagy

d)A gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család, vagy

e)Rendszeres gyermekvédelmi támogatásban részesül, vagy

f)3 vagy annál több gyermeket nevel, vagy

g)65 éven felüli egyedül élő nyugdíjas, vagy

h)az a) – g) pontba nem tartozó kérelmezők esetében az egy főre eső legalacsonyabb jövedelem szerint, de legfeljebb 100.000 Ft/egy főre eső jövedelem szerint történik a jogosultágról való döntés.

(2)     Az (1) bekezdésben foglaltakon túl az Önkormányzat vissza nem térítendő szenet nem biztosít.

(3)     A szociális barnakőszén támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.

(4)     A szociális barnakőszén támogatás megítélésénél az elsődleges szempont a 2. § (1) bekezdésben foglalt minél több feltétel megléte, azzal, hogy előnyben kell részesíteni a 2. § (1) bekezdés a)-d) pontja szerinti kérelmezőket, majd 2. § (1) bekezdés e)-g) pontja szerint meghatározottakat, majd a lakóingatlanban élő családok egy főre eső jövedelmét kell figyelembe venni. (5)     A barnakőszén szállításából – ideértve a rászorultakhoz való eljuttatást is – származó költségek az önkormányzatot terhelik.

**3. §**

  (1)       Nem jogosult szociális barnakőszén támogatásra – függetlenül a 2. § -ban

meghatározott feltétel teljesülésétől – az a személy, család

a)aki erdőgazdálkodó, erdőtulajdonos és az elmúlt 2 évben engedéllyel fakitermelést végzett, vagy ilyen tevékenységből jövedelmet vagy tűzifát szerzett.

b)azon ingatlan vonatkozásában, mely barnakőszénnel egyáltalán nem fűthető,

 (2)      Az üresen álló, nem lakott ingatlanra, amelyben életvitelszerűen senki sem él, a támogatás nem kérhető. Ellentétes állítás esetén környezettanulmány szükséges.

(3)       A barnakőszén támogatásban részesülő személy a barnakőszenet nem értékesítheti, nem adhatja át másnak, csak saját használatra használhatja fel.

**3. A támogatás igénylésének menete**

**4. §**

(1)          A támogatás megállapítása iránti eljárás az e rendelet 1. melléklete szerinti

kérelemre indul.

(2)          A kérelmeket 2020. január 17. napjáig lehet a Monostorpályi Polgármesteri Hivatalban benyújtani.

(3)                      A kérelmek elbírálása a polgármester hatáskörébe tartozik, aki a támogatásról legkésőbb 2020. január 31. napjáig dönt.

(4)                      A döntést követő 10 munkanapon belül a polgármester gondoskodik a barnakőszén kiszállításáról.

(5)                      A barnakőszén átvételét a jogosult a rendelet 2. mellékletét képező átvételi elismervény aláírásával igazolja.

**5. §**

A támogatás kizárólagos forrása az Önkormányzat számára megállapított támogatás. A forrás felhasználását követően a benyújtott kérelmeket – függetlenül attól, hogy azok a 2. § meghatározott feltételeknek megfelelnek-e és a 4. §-ban meghatározott határidőre érkeztek-e – el kell utasítani. Abban az esetben, ha kérelmező a 2. § (1) bekezdés feltételei egyikének sem felel meg, csak abban az esetben nyújtható részére szociális barnakőszén, ha a 2. § (1) bekezdés feltételeinek megfelelő valamennyi – határidőben beérkezett kérelem esetén – kérelmező részére már biztosított a szociális barnakőszén és a támogatásból biztosított szociális barnakőszénből még mennyiségileg nyújtható.

**4. Záró rendelkezések**

**6. §**

Ezen rendelet 2019. december 19. napján lép hatályba, majd 2020. április 30. napjával hatályát veszti.

|  |  |
| --- | --- |
| **Szabó József**  **polgármester** | **Nagyné Szabó Anita**  **jegyző** |
|  |  |

**A rendeletet 2019. december 19-én kihirdettem:**

|  |  |
| --- | --- |
|  | **Nagyné Szabó Anita**  **jegyző** |

***1.melléklet a 17/2019. (XII.19.) sz. önkormányzati rendelethez***

**Ikt. szám:** ………………../2020.

A kérelem benyújtható 2020.január 17-ig!

**Kérelem**

…………………………………………(név) ………………………………(anyja neve)

…………………………………………(szül.hely, idő) Monostorpályi ……………………….utca …….szám alatti lakos kérem, hogy részemre Monostorpályi Község Önkormányzata Képviselő-testületének a szociális barnakőszén 2019/2020. évi támogatás helyi szabályairól szóló 17/2019. (XII.19.) önkormányzati rendelete alapján szíveskedjenek természetbeni juttatásként barnakőszenet biztosítani. Telefonszámom: …………………………

A barnakőszén támogatásra a rendelet szerint azért vagyok jogosult mert:\*

1. aktív korúak ellátásában részesülök, a megállapító határozat száma:……………………….
2. időskorúak ellátására vagyok jogosult, a megállapító határozat száma: ……………………
3. települési lakásfenntartási támogatásra vagyok jogosult, a megállapító határozat száma: ……………………………
4. a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család: igen O nem O (a megfelelő O-ba tegyen „X”-et)
5. rendszeres gyermekvédelmi kedvezményben részesülök, a megállapító határozat száma:…………………………
6. 3 vagy annál több gyermeket nevelek, gyermekeim adatai:
7. Név…………………………………………..Szül.hely, idő:………………………
8. Név…………………………………………..Szül.hely, idő:………………………
9. Név…………………………………………..Szül.hely, idő:………………………
10. Név…………………………………………..Szül.hely, idő:………………………
11. Név…………………………………………..Szül.hely, idő:………………………
12. 65 éven felüli egyedülálló nyugdíjas vagyok: Igen O Nem O (a megfelelő O-ba tegyen „X”-et)
13. a családomban az egy főre jutó jövedelmem: …………………………………….Ft

\*(a megfelelő aláhúzandó és kitöltendő)

**Monostorpályi, 2020. január ……**

**……………………………………………**

kérelmező

A szociális ellátás folyósítását igazolom.

Monostorpályi, 2020. január …….

……………………………………………

ügyintéző

A Polgármester döntése:

Kérelmező részére a polgármester …………………/2020. (…..) számú határozatával ……..kg barnakőszenet **biztosít / nem biztosít** vissza nem térítendő természetbeni juttatásként.

Monostorpályi, 2020. január………

**Szabó József**

**Polgármester**

Csatolandó dokumentumok:

-jövedelemigazolások, nyilatkozatok

-a Rendelet 2.§ (1) bekezdés szerinti jogosultságokat igazoló dokumentumok másolati példánya

***2. melléklet a 17/2019. (XII.19.) számú önkormányzati rendelethez***

**Átvételi elismervény**

………………………………………….(név)Monostorpályi, ……………………………… (utca, házszám) alatti lakos (átvevő) aláírásommal elismerem, hogy a mai napon Monostorpályi Község Önkormányzata Képviselő-testületének a szociális barnakőszén 2019/2020. évi támogatás helyi szabályairól szóló 17./2019. (XII.19.) önkormányzati rendelete alapján megállapított természetbeni juttatásként ……………………….kg mennyiségű barnakőszenet átvettem.

Monostorpályi, 2020. ……………………..hó………….nap

**………………………………………….. ………………………………………..**

**Átadó Átvevő**